ঐক্যম্
ঐক্যম্ (সংস্কৃত: ऐक्यम्) একটি সংস্কৃত শব্দ যার অর্থ একতা, ঐক্য, সম্প্রীতি, অভিন্নতা। ঐক্যম্ বলতে একতা বা পরিচয়কে বোঝায়। শব্দটি মূলত ব্রহ্ম ও আত্মার অভিন্নতা প্রকাশ করে। উপনিষদ সর্বোচ্চ সত্য ব্রহ্মের প্রকৃতি এবং আত্মা সম্পর্কে আলোচনা করে; এবং সারমর্ম হিসেবে ব্রহ্ম ও আত্মাকে অভিন্ন সত্তা হিসেবে উল্লেখ করে। বেদান্ত মতে, ব্যক্তি (জীব) এবং ঈশ্বর অভিন্ন, অর্থাৎ আত্মা ও চৈতন্য অভিন্ন।